DIRECTRIUS I CONDICIONS PER A LES OBRES D’OBERTURA DE RASES A LA VIA PÚBLICA PER A LA INSTAL·LACIÓ I REPARACIÓ DELS SERVEIS PÚBLICS

És preceptiva l’obtenció de la llicència d’obres per a l’obertura de rases i l’ocupació de la via pública per fer cales, canalitzacions, rases i connexions d’aigua, llum, gas i telecomunicacions, així com les reparacions, supressions, substitucions, modificacions o trasllat.

Ho pot demanar qualsevol persona física o jurídica, pública o privada, per ella mateixa o a través de representant. La llicència d’obres per a l’obertura de rases restarà subjecte a l’acompliment de les següents condicions:

1. Previ a l’inici de les obres s’haurà de dipositar una fiança del 100 % del cost total de les obres de repavimentació de calçada i vorera, amb una quantitat mínima de 300,50 € que respondrà durant el termini de garantia establert en un any des de la finalització de les obres, la qual es retornarà prèvia petició de l’interessat i amb l’informe favorable dels Serveis Tècnics Municipals.

El promotor de les obres podrà sol·licitar a l’Ajuntament que executi subsidiàriament les obres de reposició dels paviments amb càrrec a la garantia dipositada.

Tanmateix es dipositarà fiança per garantir la correcta gestió dels residus de la construcció en aplicació del Decret 89/2010 de 29 de juny.

1. Previ a l’inici de les obres s’aportarà la previsió del nombre de dies d’ocupació de la via pública, que podrà estar supeditada tant a l’observança de determinats terminis d’inici i d’acabament com a la fixació d’horaris i intensitats en el desenvolupament dels treballs i les seves modalitats.
2. L’empresa responsable de les obres assignarà un encarregat o persona responsable durant tota la seva execució. L’inici dels treballs es comunicarà a l’lnspector de la via pública amb una antelació mínima de 5 dies hàbils.
3. No es podrà iniciar l’obertura de la via pública fins que no quedi acreditat de manera fefaent la disponibilitat dels materials de les característiques dels paviments preexistents, que s’han d’emprar en la reposició de la mateixa.
4. Caldrà preveure una coordinació entre l’empresa executant de les obres i la Policia Local per tal de que les afeccions al trànsit viari siguin compatibles amb el desenvolupament de l’activitat ordinària.
5. Condicions de la reposició dels paviments:

6.1.- Paviment d’aglomerat asfàltic en calent:

1. Condicions d’execució:
	1. Tall amb disc mecànic del paviment a substituir amb traçat rectilini per formació de junta neta
	2. Fresat de la capa actual a tota l’amplada de la zona a substituir
	3. Paviment d’aglomerat de 5 cm. de gruix inclús reg previ d’emulsió asfàltica
	4. Reposició de capes que es puguin veure afectades i pintat de la senyalització horitzontal seguint les indicacions de la Policia Local.
	5. Cost estimat treballs per empresa especialitzada: 70€/m2
2. Criteris de delimitació dels panys de paviment afectat:
* Quan la rasa sigui longitudinal, la línia límit de l’actuació serà o bé la línia de marcat de zona d’aparcament més pròxima o be l’eix del carrer. Si no hi ha línea de marcat horitzontal s’entendrà l’ample de la calçada.
* Quan la rasa sigui transversal al carrer, el límit d’actuació s’establirà en dos metres a banda i banda de l’eix de la rasa.

No obstant l’assenyalat, els Serveis tècnics estudiaran cada cas. 6.2.- Paviment de formigó en massa:

1. Condicions de l’execució:
	1. En carrers amb paviment de formigó, les reposicions es faran amb lloses completes. S’entén per llosa la superfície compresa entre juntes longitudinals i transversals de dilatació o contracció;
	2. El paviment de la reposició tindrà les mateixes característiques del que es va construir en el seu dia.
	3. Cost estimat treballs per empresa especialitzada: 45€/m2 6.3.- Paviment de llambordes:
		1. Condicions de l’execució:
			1. En carrers amb paviment amb llambordes, aquestes seran iguals a les existents.
			2. Les llambordes es col·locaran sobre una base de morter de 3 cm de gruix, a truc de maceta, vorades amb ciment pòrtland barrejat amb sorra i netejades.
			3. Cost estimat treballs per empresa especialitzada: preu de mercat 6.4.- Paviment en camins rurals:
				1. Condicions de l’execució:

En camins rurals s’estableix l’obligatorietat de profunditat de rasa mínima 80 cm. Rebliment de la rasa amb material granular compactat (sub-base natural o artificial) es realitzarà per capes de gruix reduït (màxim 20 cm) que garanteixi, amb els mitjans utilitzats, obtenir el grau de compactació mínim exigit que serà del noranta vuit per cent (98%) sobre el proctor modificat.

Cost estimat treballs per empresa especialitzada: preu de mercat 6.5.- Altres tipus de paviment:

1. La reposició d’aquells paviments no esmentats expressament en aquest article es farà construint un tipus de paviment de característiques iguals a l’existent.
2. Cost estimat treballs per empresa especialitzada: preu de mercat 6.6.- Reposició de voreres:
	1. Condicions de l’execució:
		1. Es realitzarà en tota la seva amplada sobre la base de formigó de 10 cm. de gruix i resistència 150 kp/cm2, inclosa la substitució de la vorada si queda afectada.
		2. Cost estimat treballs per empresa especialitzada: 40€/m2
3. En les canalitzacions en calçada, tant en sentit longitudinal com transversal, s’haurà de deixar com a mínim un carril de lliure circulació.
4. Les obres quedaran degudament senyalitzades, tant de dia com de nit. L’amuntegament de material haurà d’estar senyalitzat amb mesures de protecció per evitar accidents, tant de vehicles com de vianants. Durant els caps de setmana es mantindran els carrers nets.
5. Els treballs s’executaran amb la cura necessària per tal de garantir la seguretat de les instal·lacions existents, efectuant cates i treballs manuals quan calgui. Caldrà que el sol·licitant disposi en tots aquells traçats que afectin el subsòl, de plànols d’instal·lacions existents de les diferents companyies: Gas Natural, Endesa, Telefònica, Instal·lacions municipals, possibles, servituds, etc. de la web d’informació EWISE.
6. Caldrà haver obtingut l’informe favorable de la distribuïdora de Gas Natural, d’acord amb el que s’estableix a l’article 8 de la ITC-ICG-01 del Reglament Tècnic de Distribució i Utilització de Combustibles Gasosos, aprovat segons el RD 919/2006, de 28 de juliol, i en vigor a tots els efectes des del dia 4 de març de 2007.
7. Quan es tracti d’una rasa superior a 25,00 ml. és compliran les directrius descrites a l’Ordre TIC/341/2003 de 22 de juliol, que aprova el procediment de control aplicable a les obres que afectin la xarxa de distribució elèctrica soterrada.
8. Per a qualsevol afectació d’elements de mobiliari urbà (senyals de transit, pilones, papereres, contenidors i altres) l’empresa executora seguirà les directrius marcades per la Regidoria d’Obres i Serveis i pels Serveis Tècnics Municipals.
9. Els residus de la demolició es transportaran a abocador autoritzat. Finalitzada l’obra es lliurarà el justificant de la gestió de residus i previ informe favorable es retornarà la fiança per la correcta gestió.
10. Es comunicarà als Serveis Tècnics Municipals, amb la suficient antelació, el reompliment de les rases efectuades a fi de poder controlar el bon estat tant dels claveguerons com dels diversos serveis que puguin ser motiu d’afectació de les obres en curs.
11. Finalitzades les obres s’ha de posar en coneixement de l’Ajuntament, perquè els Serveis Tècnics Municipals puguin portar a terme la inspecció de finalització d’aquestes.